PTG บวก 3% รับข่าวร่วมวง “กัญชง” ต่อยอดธุรกิจอาหาร-เครื่องดื่ม
PTG บวก 3% รับข่าวร่วมวง “กัญชง” ต่อยอดธุรกิจอาหาร-เครื่องดื่ม ล่าสุดอยู่ที่ 17.70 บาท บวก 0.50 บาท หรือ 2.91% มูลค่าซื้อขาย 654.19 ล้านบาท
PTG บวก 3% รับข่าวร่วมวง “กัญชง” ต่อยอดธุรกิจอาหาร-เครื่องดื่ม "กาแฟพันธุ์ไทย" ล่าสุดอยู่ที่ 17.70 บาท บวก 0.50 บาท หรือ 2.91% มูลค่าซื้อขาย 654.19 ล้านบาท
5 ก.พ. 2564

ผู้สื่อข่าวรายงานว่า ราคาหุ้น บริษัท พีทีจี เอ็นเนอยี จำกัด (มหาชน) หรือ PTG ล่าสุด ณ เวลา 15.45 น. อยู่ที่ 17.70 บาท บวก 0.50 บาท หรือ 2.91% สูงสุดที่ 17.90 บาท ต่ำสุดที่ 17.20 บาท ด้วยมูลค่าซื้อขาย 664.84 ล้านบาท

ทั้งนี้ PTG เปิดเผยว่า จากกรณีที่สำนักงานคณะกรรมการอาหารและยา หรือ อย. เปิดให้มีการขออนุญาตทำธุรกิจที่เกี่ยวข้องกับกัญชง ทั้งนี้ บริษัทมีความพร้อมในการทำธุรกิจที่เกี่ยวข้องกับกัญชง ด้วยนโยบายในการดำเนินธุรกิจของบริษัทที่ให้ความสำคัญกับการพัฒนาวิสาหกิจชุมชน โดยบริษัทมีธุรกิจอาหารและเครื่องดื่มอย่างบริษัท กาแฟพันธุ์ไทย จำกัด ที่มารองรับเพื่อต่อยอดในธุรกิจนี้
ด้าน บล.ฟินันเซีย ไซรัส ระบุในบทวิเคราะห์ แนะนำ “ซื้อ” PTG ราคาเป้าหมาย 24.50 บาท คาดกำไรไตรมาส 4/63 ทำ New High เพิ่มขึ้น 6% เมื่อเทียบจากไตรมาส และ 59% เมื่อเทียบจากปีก่อน จากค่าการตลาดที่ทรงตัวในระดับที่ดี 1.8-1.9 บาทต่อลิตร ปริมาณขายที่สูงขึ้น รวมถึง EBITDA ของธุรกิจ Non-Oil ที่ฟื้นตัว
ส่วนแนวโน้มไตรมาส 1/64 ได้รับผลกระทบบ้างจากการระบาดของ COVID-19 ระลอกใหม่ แต่คาดไม่หนักเท่าปีก่อน ขณะที่กำไรธุรกิจไบโอดีเซลที่สูงขึ้นจากนโยบายสนับสนุนของรัฐ คาดกำไรปี 2564-2565 โตต่อเนื่อง 11% เมื่อเทียบจากปีก่อน และ 7% เมื่อเทียบจากปีก่อน ตามลำดับ